钦定古今图书集成/方舆汇编/边裔典/第025卷 > 《三才图会》 > 《请拔安东表》狄仁杰
## 钦定古今图书集成/方舆汇编/边裔典/第025卷 > 《三才图会》 > 《请拔安东表》狄仁杰

臣闻“先王疆理天下，皆是封域之内，制井田，出兵赋，
其有逆命者，因而诛焉。罪其君，吊其人，存其社稷，不
夺其财，非欲土地之广，非贪玉帛之货。人有四支者，
所以捍头目也；君有四方者，所以卫中国也。然而蝮
蛇在手，既以断节全身；狼戾一隅，亦宜弃之存国。汉
元帝罢珠厓之郡，宣帝弃车师之田，非恶多而好少”
也。知难即止，是为爱人。今以海中分为两运，风波漂
荡，没溺至多。准兵计粮，犹苦不足。且得其地不足以
耕织，得其人不足以赋税。臣请罢薛讷，废安东镇，三
韩君长高氏为其主。诚愿陞下存亡继绝之义，复其
故地。此之美名，高于尧舜远矣。